'મેં વળતાની ટિકિટ બુક નથી કરાવી.' જયંતી હવે પૂરેપૂરો ગંભીર હતો. 'મેરઠમાંથી કંઇક છેડો મળે ને બીજે ક્યાંક દોડવું પડે તો પણ દોડીશ. ગમે તેટલા દિવસ થાય તો પણ મેરઠમાં અડિંગો જમાવીને આ માણસના મૂળ સુધી પહોંચી જઇશ. તમે છો એટલે ખર્ચની તો કોઇ ચિંતા નથી.' પૂરી નિષ્ઠા અને ઇમાનદારી એના ચહેરા પર ઝળકતી હતી. 'આ સ્કેચ જોયા પછી હવે તો મને પણ જલ્દી જલ્દી મેરઠ પહોંચી જવાની ઇચ્છા થાય છે. ઇટ્સ વેરી સિરિયસ!'